טמיאס ננסי

טמיאס ננסי (שם מדעי: Tamias minimus) הוא מין של מכרסם מהסוג טמיאס שבמשפחת הסנאיים והוא המין הקטן ביותר בסוגו. הוא חי באמריקה הצפונית באזורים ממוזגים.

מאפיינים 
אורכו של הטמיאס 15–25 ס"מ ומשקלו 25–66 גרם. הוא בעל גוף כתום ערמוני ועליו פסים שחורים ואחריהם לבנים לאורך הגב ועד הזנב. הראש גם מפוספס ובעל כיסי לחיים לבנים ושמנים. האוזניים קטנות ולמרות שהטמיאס הוא סנאי אין לו זנב שעיר זקור אלא זנב פשוט חום.

הוא חי ביערות מחטניים ובערבות שיחים ומצפין עד לטונדרה. הטמיאס שוכן בין העצים והחורים שלהם ולא על הקרקע (כמו שאר סנאי הקרקע). הטמיאס פעיל ביום ומחפש גרגרים, פירות יער, זרעים ואצטרובלים לאכילה אך יאכל גם חרקים וביצים ואף גוזלים ונבלות בעתות רעב.

לטמיאס אויבים רבים ביניהם שועלים, ינשופים, נצים וסמוריים שונים.

קישורים חיצוניים

טקסונים שתוארו בידי ג'ון בקמן
סנאיי קרקע
בעלי חיים ביערות ממוזגים באמריקה הצפונית
ארצות הברית: יונקים
קנדה: יונקים
בעלי חיים שתוארו ב-1839